হৃদরোগে আক্রান্ত পার্থ চট্টোপাধ্যায়

কলকাতা: হৃদরোগে আক্রান্ত পার্থ চট্টোপাধ্যায় (Partha Chatterjee)। মুকুন্দপুরে একটি বেসরকারি হাসপাতালে চিকিৎসাধীন রাজ্যের প্রাক্তন শিক্ষামন্ত্রী। সেখানেই তিনি হৃদরোগে আক্রান্ত হন। আপাতত শারীরিক অবস্থা স্থিতিশীল বলে জানিয়েছে চিকিৎসকরা।

আরও পড়ুন: বাসের দৌরাত্ম্যে লাগাম টানতে, অ্যাপ আনছে রাজ্য সরকার

হাসপাতাল সূত্রে খবর, একটি মাইল্ড অ্যাটাক হোয়েছে পার্থ চট্টোপাধ্যায়ের। এই মুহূর্তে তিনি কার্ডিয়োলজিস্ট অনুপ খৈতানের চিকিৎসাধীন। মঙ্গলবার এসএসকেএম হাসপাতাল থেকে মুকুন্দপুরের একটি বেসরকারি হাসপাতালে স্থানান্তরিত করা হয়েছে প্রাক্তন শিক্ষামন্ত্রীকে। আদালতের নির্দেশ মেনেই তাঁকে বেসরকারি হাসপাতালে স্থানান্তরিত করা হয়েছে। বর্তমানে সেখানেই চিকিৎসাধীন তিনি।

জানা গেছে, পার্থ চট্টোপাধ্যায়ের ফুসফুসে সংক্রমণ হয়েছে। ক্রিয়েটিনিনের মাত্রা বেশি থাকায়, সিটি স্ক্যান করার ভাবনা রয়েছে। তবে রক্তালপতার সমস্যা নিয়ে পার্থ চট্টোপাধ্যায় এসএসকেএমে ভর্তি ছিলেন। বেসরকারি হাসপাতালের চিকিৎসকেরা পরীক্ষা করে দেখছেন, তাঁর ডায়লিসিসের প্রয়োজন আছে কিনা।